[{"text_idx": "#000003", "text": "Roedd y plant a ddechreuodd yn yr ysgol uwchradd yn 2021 yn fwy tebygol o nodi eu bod a\u0302 symptomau iselder uwch o\u2019u cymharu a\u0302 disgyblion cyn y pandemig, yn o\u0302l dadansoddiad"}, {"text_idx": "#000004", "text": "O\u2019u cymharu a\u0302 phlant a ddechreuodd yn yr ysgol uwchradd yn 2019, roedd plant yng Nghymru a ddechreuodd ym mlwyddyn saith ym mis Medi 2021 yn llawer mwy tebygol o nodi eu bod a\u0302 symptomau iselder uwch, yn o\u0302l adroddiad gan Brifysgol Caerdydd."}, {"text_idx": "#000005", "text": "Dangosodd y papur briffio, sy\u2019n dadansoddi ymatebion y ddwy don a oedd yn rhan o Arolwg Iechyd a Lles Myfyrwyr y Rhwydwaith Ymchwil Iechyd Ysgolion (SHRN) 2021, yn dilyn y cyfnod clo cenedlaethol ac ailagor ysgolion yng Nghymru, fod 21% o blant ym mlwyddyn saith wedi nodi symptomau iselder uwch, i fyny o 15% yn 2019."}, {"text_idx": "#000008", "text": "Dyma a ddywedodd Dr Nicholas Page, Cydymaith Ymchwil yn DECIPHer, a arweiniodd y dadansoddiad: \u201cMaepontio i\u2019r ysgol uwchradd yn gyfnod sy\u2019n gallu bod yn llawn straen a phryder cynyddol, ac mae\u2019r canfyddiadau hyn yn awgrymu ei bod yn bosibl bod teimladau o\u2019r fath yn uwch ymhlith pobl ifanc yng Nghymru a ddechreuodd yn yr ysgol uwchradd yn 2021, yn dilyn y tarfu yn sgi\u0302l y pandemig.\u201d"}, {"text_idx": "#000009", "text": "Yn seiliedig ar yr ymatebion i\u2019r Holiadur Hwyliau a Theimladau byr, dangosodd y dadansoddiad hefyd fod gynnydd cyffredinol wedi bod yng nghanran y plant a nododd symptomau iselder uwch yn 2021 (28%) o\u2019i chymharu a\u0302 2019 (24%). Ni chafwyd unrhyw newid ymhlith bechgyn, sy\u2019n awgrymu bod y cynnydd hwn wedi digwydd yn sgi\u0302l cyfraddau uwch ymhlith merched (o 33% i 39%) a nifer fach o ddisgyblion anneuaidd eu rhywedd (o 61% i 78%). Plant ym mlwyddyn un ar ddeg oedd a\u0302\u2019r nifer uchaf o anawsterau iechyd meddwl o\u2019u cymharu a\u0302 grwpiau blwyddyn eraill, a nododd 36% o\u2019r rhain symptomau iselder uwch yn 2021, i fyny o 33% yn 2019."}]